pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​นฤมล นั่งหัวโต๊ะ คุมเข้มแผนพัฒนากำลังคน รับ S-Curve
วันพุธที่ 30 มิถุนายน 2564
​นฤมล นั่งหัวโต๊ะ คุมเข้มแผนพัฒนากําลังคน รับ S-Curve
รมช.แรงงาน  เดินหน้าปรับปรุงแผนการดําเนินงานด้านพัฒนากําลังคนของประเทศ รองรับอุตสาหกรรมเป้าหมาย S-Curve รับสถานการณ์โควิด-19
วันที่ 30 มิถุนายน 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เป็นประธานการประชุมคณะอนุกรรมการพัฒนาแรงงานและประสานงานการฝึกอาชีพในอุตสาหกรรมเป้าหมาย S-Curve ครั้งที่ 3/2564 โดยมีหม่อมหลวงปุณฑริก สมิติ ที่ปรึกษารัฐมนตรีช่วยว่าการกระทรวงแรงงาน เข้าร่วมประชุม และนางสาวจิราภรณ์ ปุญญฤทธิ์ รองอธิบดีกรมพัฒนาฝีมือแรงงาน ทําหน้าที่เลขานุการ ณ ห้องประชุมปกรณ์ อังศุสิงห์ ชั้น 10 กรมพัฒนาฝีมือแรงงาน
ศาสตราจารย์ นฤมล กล่าวว่า การประชุมในวันนี้ เป็นการติดตามความก้าวหน้าการดําเนินงาน ตามแผนการพัฒนาแรงงานและประสานงานการฝึกอาชีพในอุตสาหกรรมเป้าหมาย S-Curve เพื่อให้เกิดการผลิตและพัฒนากําลังคนรองรับอุตสาหกรรมเป้าหมายของประเทศอย่างบูรณาการระหว่างหน่วยงานที่เกี่ยวข้อง ประกอบด้วย 3 กิจกรรมหลัก การรวบรวมแผนงานโครงการด้านการผลิตและพัฒนาแรงงาน การวิเคราะห์ตําแหน่งงานและความต้องการแรงงาน และการจับคู่ระหว่างแผนโครงการและความต้องการแรงงาน เพื่อหาช่องว่างของการพัฒนา นําไปสู่แผนงานโครงการในอนาคต นอกจากนี้ยังได้มีการปรับแผนปฏิบัติงาน เพื่อให้สอดรับกับสถานการณ์โควิด-19 เนื่องจากรัฐบาลได้ประกาศสถานการณ์ฉุกเฉินในพื้นที่กรุงเทพมหานครให้งดจัดการประชุม และห้ามจัดกิจกรรมที่มีการรวมกลุ่มของบุคคลจํานวนรวมกันมากกว่า 20 คน ทําให้กรมพัฒนาฝีมือแรงงานไม่สามารถดําเนินการตามแผนที่วางไว้ก่อนหน้านี้ได้ โดยในที่ประชุมได้เสนอให้มีการประชุมกลุ่มย่อยแต่ละอุตสาหกรรมเพิ่มมากขึ้น ประสานข้อมูลจากหน่วยงานที่เกี่ยวข้องเพิ่มเติม เพื่อให้ข้อมูลมีความสมบูรณ์และเป็นประโยชน์ต่อการดําเนินงาน รวมถึงให้รายงานความก้าวหน้าในทุกสัปดาห์ เพื่อให้การดําเนินงานมีประสิทธิภาพมากที่สุด
รมช.แรงงาน กล่าวเพิ่มเติมว่า สําหรับการดําเนินงานที่ผ่านมา ได้ขอความร่วมมือหน่วยงานที่เกี่ยวข้องกับการพัฒนากําลังคนในอุตสาหกรรมเป้าหมาย S-Curve ทบทวนและเพิ่มเติมแผนงานโครงการในปี พ.ศ. 2564-2471 ให้เป็นปัจจุบันมากยิ่งขึ้น นอกจากนี้ยังได้วิเคราะห์ตําแหน่งงานและความต้องการแรงงานเชิงปริมาณในอุตสาหกรรมเป้าหมาย S-Curve ประกอบด้วย ข้อมูลทักษะเพื่ออนาคตและตําแหน่งงานที่เป็นที่ต้องการของแต่ละอุตสาหกรรม ข้อมูลความต้องการแรงงานใน 12 อุตสาหกรรมเป้าหมายปี พ.ศ. 2563 ซึ่งขณะนี้กรมพัฒนาฝีมือแรงงานได้จัดทําร่าง 2nd Function Map โดยได้หารือร่วมกับผู้แทนกลุ่มอุตสาหกรรมการบินและโลจิสติกส์ อุตสาหกรรมอิเล็กทรอนิกส์อัจฉริยะ อุตสาหกรรมดิจิทัล เพื่อพิจารณาร่างแผนตําแหน่งงานและความต้องการแรงงานเป็นที่เรียบร้อยแล้ว
“แม้ว่าในช่วงนี้สถานการณ์โควิด-19 ยังระบาดอย่างอย่างต่อเนื่อง แต่ภารกิจในการเตรียมแรงงานให้มีความพร้อมในอุตสาหกรรม S-Curve ยังคงเดินหน้าต่อไป โดยต้องปรับรูปแบบและแนวทางการดําเนินงานให้สอดรับกับสถานการณ์อย่างเหมาะสม เพื่อให้แรงงานมีทักษะ มีความรู้ความสามารถ และแข่งขันในตลาดแรงงานได้ ” รมช. แรงงาน กล่าวทิ้งท้าย
รัฐบาลไทย-ข่าวทำเนียบรัฐบาล-ดีอีเอส สรุปสถานการณ์ข่าวปลอมสัปดาห์นี้คนสนใจประเด็นศก.-สุขภาพ
วันเสาร์ที่ 19 มีนาคม 2565
ดีอีเอส สรุปสถานการณ์ข่าวปลอมสัปดาห์นี้คนสนใจประเด็นศก.-สุขภาพ
ดีอีเอส สรุปสถานการณ์ข่าวปลอมสัปดาห์นี้คนสนใจประเด็นศก.-สุขภาพ
ดีอีเอสสรุปผลการมอนิเตอร์สถานการณ์รอบสัปดาห์ของศูนย์ต่อต้านข่าวปลอมพบ10อันดับข่าวที่ได้รับความสนใจมากสุดเกาะกลุ่มประเด็นเศรษฐกิจปากท้องและสุขภาพ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าผลการมอนิเตอร์และรับแจ้งข่าวปลอมประจําสัปดาห์ระหว่างวันที่11-17มี.ค. 65โดยศูนย์ต่อต้านข่าวปลอม คัดกรองแล้วพบว่ามีข้อความที่ต้องดําเนินการตรวจสอบ(Verify)จํานวน230ข้อความรวมเรื่องที่ต้องดําเนินการตรวจสอบ113เรื่องโดยเป็นสัดส่วนในกลุ่มนโยบายรัฐบาล/ข่าวสารทางราชการถึง71เรื่องซึ่งบางข่าวมีประเด็นคาบเกี่ยวกับเศรษฐกิจปากท้องของประชาชนทําให้ได้รับความสนใจค่อนข้างมาก
โดยจากข้อมูลเชิงลึก(Insight)พบว่าข่าวที่มีคนสนใจสูงสุด10อันดับแรกในรอบสัปดาห์จํากัดวงอยู่ที่ประเด็นเศรษฐกิจปากท้องและข่าวกลุ่มสุขภาพในสัดส่วนใกล้เคียงกัน ได้แก่อันดับ1น้ํามันมะพร้าวผสมไข่แดงลูกหมากสดสารส้มสตุช่วยรักษาแผลเบาหวานให้หายสนิทอันดับ2งดใช้ตู้ATMกรุงไทยทุกตู้ที่ไม่มีไฟกะพริบตรงที่เสียบบัตรอันดับ3ธ.ออมสินส่งSMSให้ประชาชนที่ได้รับข้อความสามารถยื่นขอสินเชื่อGSBดอกเบี้ยต่ําเป็นสิทธิ์พิเศษอันดับ4ธ.ออมสินปล่อยสินเชื่อตามนโยบายรัฐให้กู้ยืม100,000บาทดอกเบี้ย0.75%ผ่อนนาน5ปี
อันดับ5กรมราชทัณฑ์ปล่อยนักโทษ38,000คนเนื่องในวโรกาสสําคัญต่างๆอันดับ6เล่นมือถือนานๆทําให้หน้าเบี้ยวผิดรูปอันดับ7ธ.กรุงไทยปล่อยสินเชื่อประชาชนสุขใจวงเงินสูงสุด200,000บาทอนุมัติภายใน30นาทีอันดับ8ผลิตภัณฑ์D-POTดีท็อกซ์ปอดต้านไวรัสและแบคทีเรียอันดับ9น้ําต้มปูแสมช่วยรักษาโรคลมบ้าหมูและอันดับ10ริดสีดวงเป็นสัญญาณเตือนของมะเร็งลําไส้ใหญ่
“ประชาชนต้องรู้เท่าทันข่าวปลอมและมีความรอบคอบในการบริโภคข้อมูลข่าวสารที่ถูกส่งต่อกันมาทางโซเชียลเพราะผู้ไม่หวังดีจะใช้ประโยชน์จากสถานการณ์ความสนใจของประชาชนหมู่มากสร้างข่าวปลอมหรือบิดเบือนข้อมูลข่าวสารล่อลวงให้คนหลงเชื่อดังนั้นเมื่อได้รับข่าวสารข้อมูลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
*************
รัฐบาลไทย-ข่าวทำเนียบรัฐบาล-กรมทางหลวงชนบทสร้างทางลัดไปศูนย์ราชการจังหวัดนครปฐม คืบหน้ากว่า 74% แบ่งเบาการจราจรรองรับการเจริญเติบโตในอนาคต
วันพฤหัสบดีที่ 3 มีนาคม 2565
กรมทางหลวงชนบทสร้างทางลัดไปศูนย์ราชการจังหวัดนครปฐม คืบหน้ากว่า 74% แบ่งเบาการจราจรรองรับการเจริญเติบโตในอนาคต
ตามนโยบายของรัฐมนตรีว่าการกระทรวงคมนาคม คาดแล้วเสร็จในปี 2565
กรมทางหลวงชนบท (ทช.) กระทรวงคมนาคม รายงานความก้าวหน้าโครงการก่อสร้างถนนสายแยกทางหลวงแผ่นดินหมายเลข 3097 (ทล.375) - ศูนย์ราชการจังหวัดนครปฐม จังหวัดนครปฐมซึ่งขณะนี้ผลงานการก่อสร้างมีความก้าวหน้าไปแล้วกว่าร้อยละ 74 คาดว่าจะก่อสร้างแล้วเสร็จและเปิดให้ประชาชนได้ใช้สัญจรในปี 2565
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการเพิ่มประสิทธิภาพการคมนาคมให้มีความสมบูรณ์มากยิ่งขึ้นรองรับการเจริญเติบโตของเมือง เพื่อคุณภาพชีวิตที่ดีของประชาชน ทช. จึงได้ดําเนินโครงการก่อสร้างถนนสายแยกทางหลวงแผ่นดินหมายเลข 3097 (ทล.375) - ศูนย์ราชการจังหวัดนครปฐม จังหวัดนครปฐม ซึ่งศูนย์ราชการถือเป็นสถานที่จําเป็นและสําคัญของจังหวัด ในปัจจุบันเส้นทางเข้าสู่ศูนย์ราชการจังหวัดนครปฐม มีขนาด 2 ช่องจราจร (2 ทิศทาง) ลักษณะสองข้างทางมีการเจริญเติบโตของเมือง มีอาคารพาณิชย์ตั้งอยู่ทําให้เส้นทางดังกล่าวไม่สามารถขยายความกว้างของถนนได้อีก ทําให้เกิดความแออัด การจราจรติดขัด โดยเฉพาะชั่วโมงเร่งด่วน ส่งผลให้การเดินทางเข้าสู่ศูนย์ราชการจังหวัดนครปฐม เกิดความไม่สะดวกปลอดภัยในการใช้ถนน ทช. จึงได้ดําเนินการก่อสร้างถนนสายดังกล่าวเพื่อใช้เป็นเส้นทางลัด (Short Cut) เข้าสู่ศูนย์ราชการจังหวัดนครปฐม เป็นการแบ่งเบาการจราจรให้ประชาชนสามารถเดินทางได้อย่างสะดวกรวดเร็วปลอดภัย โดยมีจุดเริ่มต้นจากแยกทางหลวงแผ่นดินหมายเลข 3097 (ทล.375) - ศูนย์ราชการจังหวัดนครปฐม ตําบลถนนขาด อําเภอเมือง จังหวัดนครปฐม รวมระยะทาง 3.217 กิโลเมตร โดยก่อสร้างเป็นเส้นทางใหม่ ขนาด 6 - 8 ช่องจราจร เป็นถนน ผิวจราจรแบบแอสฟัลท์ติกคอนกรีต พร้อมสะพานคอนกรีตเสริมเหล็ก จํานวน 4 แห่ง มีไฟฟ้าส่องสว่าง ระบบระบายน้ําตลอดสองข้างทาง ใช้งบประมาณในการก่อสร้างรวม 440 ล้านบาท
รัฐบาลไทย-ข่าวทำเนียบรัฐบาล-รมว.เฮ้ง ย้ำ ผู้ประกันตนไม่ต้องกังวล ติดโควิด รักษาฟรี
วันเสาร์ที่ 8 มกราคม 2565
รมว.เฮ้ง ย้ํา ผู้ประกันตนไม่ต้องกังวล ติดโควิด รักษาฟรี
..
นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงการเตรียมความพร้อมรองรับสถานการณ์การแพร่ระบาดของโควิด-19 สายพันธุ์โอมิครอน (Omicron) ของกระทรวงแรงงานว่า ตามที่ผมได้สั่งการให้นายบุญสงค์ ทัพชัยยุทธ์ เลขาธิการสํานักงานประกันสังคม ประชุมเพื่อเตรียมความพร้อมรองรับสถานการณ์ผ่านระบบ Video Conference ล่าสุดเมื่อวันที่ 7 มกราคมที่ผ่านมาสํานักงานประกันสังคมได้มีการประชุมร่วมกับผู้แทนและบุคลากรทางการแพทย์ของสถานพยาบาลประกันสังคมจํานวนกว่า 50 แห่งแล้ว เพื่อเตรียมความพร้อมในการให้บริการทางการแพทย์แก่ผู้ประกันตนที่ในระบบประกันสังคม มาตรา 33 และมาตรา 39 ที่ติดโควิด-19 ให้ได้รับการดูแล และรักษาฟรีได้ทันที
นายสุชาติกล่าวต่อว่า ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา และ พล.อ.ประวิตร วงษ์สุวรรณ รองนายกรัฐมนตรีที่กํากับดูแลกระทรวงแรงงาน ยังได้มีความห่วงใยพี่น้องลูกจ้าง ผู้ประกันตน สร้างการรับรู้ในเรื่องมาตรการป้องกันตนเองไม่ให้การ์ดตก โดยมีหนังสือแจ้งไปยังสถานประกอบการ แคมป์คนงานก่อสร้างให้ดําเนินการตามาตรการดังกล่าวอย่างเคร่งครัด จึงกําชับให้สํานักงานประกันสังคม เตรียมแผนรับมือ รวมทั้งเตรียมความพร้อมของสถานที่ในการจัดตั้ง Hospitel ปัจจุบันมี สถานพยาบาลในระบบประกันสังคม มี Hospitel จํานวนทั้งสิ้น 12,856 เตียง และจํานวนเตียงว่างคงเหลือ 3,230 เตียง (ข้อมูล ณ วันที่ 5 มกราคม 2565) อีกทั้งสํานักงานประกันสังคม ได้มีการบูรณาการทํางานร่วมกับ สปสช.ในการดูแลให้ความช่วยเหลือผู้ประกันตนที่ติดเชื้อไวรัสโคโรนา 2019 ที่มีแสดงอาการเล็กน้อย (สีเขียว) และประสงค์เข้ารักษาในระบบ Home Isolation โดยผู้ประกันตนสามารถลงทะเบียนในเว็บไซต์ สํานักงานประกันสุขภาพแห่งชาติ ตามหลักเกณฑ์ที่กระทรวงสาธารณสุขกําหนด
ทั้งนี้ ลูกจ้าง/ผู้ประกันตนที่มีข้อสงสัยหรือต้องการความช่วยเหลือ สามารถติดต่อได้ที่สายด่วนกระทรวงแรงงาน โทร 1506 กด 6 มีคณะทํางานประสานสถานพยาบาล Hospitel เพื่อเป็นช่องทางรองรับการให้บริการให้กับผู้ประกันตนได้เข้าถึงบริการและเข้ารับการรักษาอย่างทันท่วงทีอีกด้วย
"ท่านนายกรัฐมนตรีได้กําชับผมให้ดูแลผู้ประกันตนและพี่น้องผู้ใช้แรงงานทุกคน ทุกกลุ่ม ดุจคนในครอบครัว ขอให้พี่น้องลูกจ้างผู้ประกันตนไม่ต้องกังวลและตื่นตระหนกแต่อย่างใด รัฐบาลและกระทรวงแรงงานจะดูแลทุกท่านเป็นอย่างดี และเราจะก้าวข้ามสถานการณ์โควิด-19 ในครั้งนี้ไปด้วยกัน"นายสุชาติกล่าวในท้ายสุด
รัฐบาลไทย-ข่าวทำเนียบรัฐบาล-รัฐบาลเห็นชอบเสนอ ภูกระดึง-ป่าภูเขียว เป็นมรดกอาเซียน
วันจันทร์ที่ 4 เมษายน 2565
รัฐบาลเห็นชอบเสนอ ภูกระดึง-ป่าภูเขียว เป็นมรดกอาเซียน
วันเสาร์ที่ 2 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลยกระดับการอนุรักษ์ทรัพยากรธรรมชาติและสิ่งแวดล้อม โดยเห็นชอบการเสนออุทยานแห่งชาติภูกระดึง จ.เลย และเขตรักษาพันธุ์สัตว์ป่าภูเขียว-อุทยานแห่งชาติน้ําหนาว จ.เพชรบูรณ์ สู่การพิจารณาเพื่อขึ้นทะเบียนเป็นอุทยานมรดกแห่งอาเซียน เนื่องจากมีลักษณะโดดเด่นเพียงหนึ่งเดียวในภูมิภาคอาเซียนและมีความเชื่อมโยงกับประเพณีวัฒนธรรมท้องถิ่นที่สําคัญ คือ อุทยานแห่งชาติภูกระดึง มีลักษณะเป็นหินทรายยอดตัด เชื่อมโยงกับกิจกรรมสรงน้ําพระพุทธเมตตา ส่วนเขตรักษาพันธุ์สัตว์ป่าภูเขียว มีลักษณะพื้นที่ที่โดดเด่น เช่น ถ้ําครอบ ถ้ําใหญ่น้ําหนาว เชื่อมโยงกับประเพณีการแขวนทุง และประเพณีบุญบั้งไฟ โดยทั้ง 2 แห่งปกคลุมด้วยป่าตามธรรมชาติมากกว่าร้อยละ 96 เป็นแหล่งอาศัยของพืชพันธุ์หายาก สัตว์ป่าสงวน และสัตว์ป่าคุ้มครอง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม.เคาะ สินค้าละเมิดลิขสิทธิ์ ห้ามส่งออก-นำเข้า-ผ่านราชอาณาจักร
วันอังคารที่ 4 มกราคม 2565
ครม.เคาะ สินค้าละเมิดลิขสิทธิ์ ห้ามส่งออก-นําเข้า-ผ่านราชอาณาจักร
ครม.เคาะ สินค้าละเมิดลิขสิทธิ์ ห้ามส่งออก-นําเข้า-ผ่านราชอาณาจักร
วันที่ 4 มกราคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 4 มกราคม 2565 ว่า ครม.เห็นชอบร่างประกาศกระทรวงพาณิชย์ เรื่อง กําหนดให้สินค้าละเมิดเครื่องหมายการค้าและสินค้าละเมิดลิขสิทธิ์เป็นสินค้าที่ต้องห้ามส่งออก ห้ามนําเข้า และห้ามนําผ่านราชอาณาจักร พ.ศ. .... ตามที่กระทรวงพาณิชย์เสนอ ซึ่งเป็นการปรับปรุงกฎหมายให้เหมาะสมสอดคล้องกับสถานการณ์ปัจจุบัน ข้อเท็จจริง และพันธกรณีระหว่างประเทศที่เกี่ยวข้อง เช่น ความตกลงว่าด้วยสิทธิในทรัพย์สินทางปัญญาที่เกี่ยวกับการค้า (TRIPS) และความตกลงหุ้นส่วนทางเศรษฐกิจระดับภูมิภาค (RCEP) เพื่อยกระดับการป้องกันและปราบปรามการละเมิดทรัพย์สินทางปัญญา ณ จุดผ่านแดนให้มีประสิทธิภาพมากขึ้น โดยร่างกฎกระทรวงมีสาระสําคัญอาทิ
1.กําหนดให้สินค้าละเมิดเครื่องหมายการค้าและสินค้าละเมิดลิขสิทธิ์ เป็นสินค้าต้องห้ามส่งออก ห้ามนําเข้า และห้ามนําผ่านราชอาณาจักร ยกเว้นกรณีของติดตัวในปริมาณที่ไม่มากเกินสมควร โดยไม่มีลักษณะในเชิงพาณิชย์
2.กําหนดให้เจ้าของเครื่องหมายการค้าหรือเจ้าของลิขสิทธิ์ สามารถแจ้งข้อมูลเครื่องหมายการค้าหรือลิขสิทธิ์ต่อพนักงานศุลกากรตามหลักเกณฑ์ วิธีการ และเงื่อนไข ที่กรมศุลกากรกําหนด เพื่อประโยชน์ในการตรวจสอบสินค้าที่มีเหตุสงสัยว่าจะมีการละเมิดเครื่องหมายการค้าหรือการละเมิดลิขสิทธิ์
ทั้งนี้ ประกาศกระทรวงพาณิชย์จะมีผลใช้บังคับเมื่อพ้นกําหนด 90 วัน นับแต่วันประกาศในราชกิจจานุเบกษา
....................................
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ หารือร่วมกับองค์การบริหารจัดการก๊าซเรือนกระจก (องค์การมหาชน)
วันพุธที่ 22 ธันวาคม 2564
กระทรวงเกษตรและสหกรณ์ หารือร่วมกับองค์การบริหารจัดการก๊าซเรือนกระจก (องค์การมหาชน)
กระทรวงเกษตรและสหกรณ์ หารือร่วมกับองค์การบริหารจัดการก๊าซเรือนกระจก (องค์การมหาชน) เพื่อหาแนวทางความร่วมมือการขับเคลื่อนเกษตรกรรมยั่งยืน ในการเพิ่มพื้นที่สีเขียว และลดการปล่อยก๊าซเรือนกระจก
เมื่อวันที่ 21 ธ.ค. 64 นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการหารือร่วมกันระหว่างกระทรวงเกษตรและสหกรณ์ และองค์การบริหารจัดการก๊าซเรือนกระจก (องค์การมหาชน) โดยมีผู้แทนสํานักงานเศรษฐกิจการเกษตร และผู้แทนกองนโยบายเทคโนโลยีเพื่อการเกษตรและเกษตรกรรมยั่งยืน สํานักงานปลัดกระทรวงเกษตรและสหกรณ์ เข้าร่วม โดยที่ประชุมได้หารือแนวทางความร่วมมือในการขับเคลื่อนเกษตรกรรมยั่งยืนระหว่างกระทรวงเกษตรและสหกรณ์กับองค์การบริหารจัดการก๊าซเรือนกระจก (มหาชนจํากัด) ในการปลูกเพิ่มพื้นที่สีเขียวที่ยั่งยืนในเมือง ลดมลพิษด้านสิ่งแวดล้อม เพิ่มรายได้แก่ชุมชน เพิ่มมูลค่าของเสียหรือของเหลือทิ้งทางการเกษตร เพื่อกระตุ้นให้เกิดการลดการปล่อยก๊าซเรือนกระจกได้เพิ่มขึ้น และเป็นการพัฒนาเศรษฐกิจสีเขียวและสังคมคาร์บอนต่ํา โดยหาวิธีการประเมินหลักเกณฑ์ ซึ่งกระทรวงเกษตรและสหกรณ์พร้อมที่จะให้ความร่วมมือบูรณาการการทํางานร่วมกันต่อไป
รัฐบาลไทย-ข่าวทำเนียบรัฐบาล-องค์การขนส่งมวลชนกรุงเทพจัดแผนเดินรถรองรับการเดินทางของประชาชนในวันมาฆบูชา
วันอังคารที่ 15 กุมภาพันธ์ 2565
องค์การขนส่งมวลชนกรุงเทพจัดแผนเดินรถรองรับการเดินทางของประชาชนในวันมาฆบูชา
องค์การขนส่งมวลชนกรุงเทพ (ขสมก.) กระทรวงคมนาคม จัดแผนเดินรถรองรับการเดินทางของประชาชนในวันมาฆบูชา เพื่ออํานวยความสะดวก ปลอดภัย สร้างความมั่นใจให้กับประชาชนในการเดินทาง วันที่ 16 กุมภาพันธ์ 2565
องค์การขนส่งมวลชนกรุงเทพ (ขสมก.) กระทรวงคมนาคม จัดแผนเดินรถรองรับการเดินทางของประชาชนในวันมาฆบูชา เพื่ออํานวยความสะดวก ปลอดภัย สร้างความมั่นใจให้กับประชาชนในการเดินทาง วันที่ 16 กุมภาพันธ์ 2565
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ เปิดเผยว่า ในวันมาฆบูชาที่จะถึงนี้ ซึ่งเป็นวันหยุด ประชาชนนิยมเดินทางไปทําบุญไหว้พระตามสถานที่ต่าง ๆ เป็นจํานวนมาก ขสมก. จึงจัดแผนเดินรถ รองรับการเดินทางของประชาชน โดยมีรายละเอียด ดังนี้
ด้านมาตรการเดินรถ
1. เส้นทางปกติ จัดรถออกวิ่งวันละ 2,630 คัน จํานวน 15,453 เที่ยว และเพิ่มการเปลี่ยนกะของพนักงานประจํารถ จํานวน 118 เส้นทาง ในวันที่ 16 กุมภาพันธ์ 2565
2. จัดเดินรถ AIRPORT BUS เชื่อมต่อท่าอากาศยานกรุงเทพฯ จํานวน 5 เส้นทาง ดังนี้
- สาย A 1 ท่าอากาศยานดอนเมือง - สถานีรถไฟฟ้า BTS จตุจักร เฉลี่ยวันละ 16 คัน
- สาย A 3 ท่าอากาศยานดอนเมือง - สวนลุมพินี เฉลี่ยวันละ 8 คัน
- สาย A 4 ท่าอากาศยานดอนเมือง - สนามหลวง เฉลี่ยวันละ 8 คัน
- สาย S 1 ท่าอากาศยานสุวรรณภูมิ - สนามหลวง เฉลี่ยวันละ 6 คัน
3. จัดเดินรถเชื่อมต่อสถานีขนส่งกรุงเทพ จํานวน 5 สถานี รวม 35 เส้นทาง ดังนี้
- สถานีขนส่งกรุงเทพ (จตุจักร) จํานวน 12 เส้นทาง ได้แก่ สาย 3 16 49 77 96 134 136 138 145 509 517 และ 536
- สถานีขนส่งกรุงเทพ (เอกมัย) จํานวน 8 เส้นทาง ได้แก่ สาย 2 23 25 71 72,501 508 และ 511
- สถานีขนส่งกรุงเทพ (สายใต้ใหม่) จํานวน 6 เส้นทาง ได้แก่ สาย 66 79 511 515 516 และ 556
- สถานีรถไฟกรุงเทพ (หัวลําโพง) จํานวน 7 เส้นทาง ได้แก่ สาย 4 7 21 25 34 73 และ 501
- สถานีกลางบางซื่อ จํานวน 2 เส้นทาง ได้แก่ สาย 49 และ 67
ด้านมาตรการเพื่อความปลอดภัย
1. การเตรียมความพร้อมของรถโดยสาร ขสมก. ได้ประสานบริษัทเหมาซ่อมตรวจเช็กรถโดยสารให้อยู่ในสภาพพร้อมใช้งาน รวมถึงการเปลี่ยนถ่ายน้ํามันเครื่องและไส้กรองต่าง ๆ ตรวจเช็คระบบไอเสีย และตรวจวัดค่าไอเสียให้อยู่ในเกณฑ์มาตรฐาน พร้อมทั้งให้พนักงานขับรถโดยสาร ตรวจสอบความพร้อมของรถโดยสารและอุปกรณ์ส่วนควบ เช่น ระบบไฟฟ้า ระบบเบรก ประตูเปิด - ปิดอัตโนมัติ และถังดับเพลิง เป็นต้น ก่อนนํารถออกวิ่งให้บริการประชาชน
2. การเตรียมความพร้อมของพนักงานประจํารถ ให้หัวหน้างานตรวจความพร้อมทางด้านร่างกายของพนักงานประจํารถ ตรวจวัดแอลกอฮอล์ ตรวจวัดอุณหภูมิ ตรวจใบอนุญาตขับขี่ก่อนขึ้นปฏิบัติหน้าที่ทุกครั้ง พร้อมทั้งกําชับพนักงานขับรถให้เปิดประตูเมื่อรถจอดสนิท และปิดประตูก่อนนํารถออกจากป้าย ใช้ความเร็วตามกฎหมายกําหนด และให้ระมัดระวังผู้ใช้รถใช้ถนนร่วมกัน รวมถึงให้พนักงานเก็บค่าโดยสารช่วยดูแลอํานวยความสะดวกในการขึ้น - ลงรถโดยสารแก่ผู้ใช้บริการ และจัดพนักงานสายตรวจพิเศษ นายตรวจ ช่วยอํานวยความสะดวกด้านการจราจรบริเวณป้ายหยุดรถโดยสารประจําทางที่มีผู้ใช้บริการหนาแน่น
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ เข้าร่วมการประชุม APO Governing Body ครั้งที่ 64
วันพุธที่ 8 มิถุนายน 2565
รองปลัดฯ ภานุวัฒน์ เข้าร่วมการประชุม APO Governing Body ครั้งที่ 64
รองปลัดฯ ภานุวัฒน์ เข้าร่วมการประชุม APO Governing Body ครั้งที่ 64
วันนี้ (7 มิถุนายน 2565) นายภานุวัฒน์ ตริยางกูรศรี รองปลัดกระทรวงอุตสาหกรรม ได้รับมอบหมายจากปลัดกระทรวงอุตสาหกรรม ให้เข้าร่วมการประชุม APO Governing Body ครั้งที่ 64 ผ่านระบบออนไลน์ ณ ห้องประชุม อก. 2 ชั้น 3 สํานักงานปลัดกระทรวงอุตสาหกรรม ทั้งนี้ ปลัดกระทรวงอุตสาหกรรมเป็นผู้แทนประเทศไทย ในตําแหน่ง APO Director for Thailand
การประชุม APO Governing Body ครั้งที่ 64 เป็นการประชุมในระดับผู้แทนประเทศสมาชิกขององค์การเพิ่มผลผลิตแห่งเอเชีย (Asian Productivity Organization-APO) เพื่อกําหนดทิศทางการดําเนินงานในการเพิ่มผลิตภาพ (Productivity) ของประเทศสมาชิกในเอเชียและแปซิฟิก รวม 20 ประเทศ รวมทั้ง พิจารณาอนุมัติแผนการดําเนินงานเพื่อบรรลุวิสัยทัศน์ และการประชุมในวันนี้มีวาระเด่น คือ การลงคะแนนเลือกตั้งเลขาธิการของ APO ซึ่งจะทําหน้าที่ในการส่งเสริมและผลักดันการเพิ่มผลิตภาพในภูมิภาคร่วมกับประเทศสมาชิก โดย Mr. Indra Pradana Singawinata จากประเทศอินโดนีเซีย ได้รับการเลือกตั้งจากประเทศสมาชิกให้เป็นเลขาธิการ และจะดํารงตําแหน่งตั้งแต่วันที่ 16 กันยายน 2565 เป็นต้นไป มีวาระการดํารงตําแหน่ง 3 ปี
รัฐบาลไทย-ข่าวทำเนียบรัฐบาล-ปลัดดีอีเอส หารือแผนการปฏิบัติงาน-งบประมาณ 2564/2565 ของ สกมช.
วันศุกร์ที่ 20 สิงหาคม 2564
ปลัดดีอีเอส หารือแผนการปฏิบัติงาน-งบประมาณ 2564/2565 ของ สกมช.
ปลัดดีอีเอส หารือแผนการปฏิบัติงาน-งบประมาณ 2564/2565 ของ สกมช.
เมื่อวันที่20สิงหาคม2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเป็นประธานการประชุมอนุกรรมการด้านยุทธศาสตร์ภายใต้คณะกรรมการบริหารสํานักงานรักษาความมั่นคงปลอดภัยไซเบอร์ณห้องประชุม801กระทรวงดิจิทัลเพื่อเศรษฐกิจและสังคมโดยที่ประชุมได้ร่วมกันพิจารณากลั่นกรองแผนการปฏิบัติงานและแผนการใช้งานเงินงบประมาณ2564และ2565ของสํานักงานคณะกรรมการการรักษาความมั่นคงปลอดภัยไซเบอร์แห่งชาติ(สกมช.)โดยล่าสุดสกมช.เปิดตัวอย่างเป็นทางการเพื่อรับมือกับภัยคุกคามด้านไซเบอร์ที่ทวีความรุนแรงมากขึ้นและอาจส่งผลกระทบต่อเศรษฐกิจสังคมและความมั่นคงของประเทศ พร้อมกันนี้สกมช.จะเป็นหน่วยงานที่มีหน้าที่ปฏิบัติการประสานงานสนับสนุนและให้ความช่วยเหลือหน่วยงานที่เกี่ยวข้องในการปฏิบัติตามนโยบายและแผนว่าด้วยการรักษาความมั่นคงปลอดภัยไซเบอร์แผนปฏิบัติการเพื่อการรักษาความมั่นคงปลอดภัยไซเบอร์และมาตรการป้องกันรับมือและลดความเสี่ยงจากภัยคุกคามทางไซเบอร์หรือตามคําสั่งของคณะกรรมการเพื่อทําให้การป้องกันและการรับมือกับภัยคุกคามทางไซเบอร์เป็นไปอย่างมีประสิทธิภาพและยั่งยืน
************
รัฐบาลไทย-ข่าวทำเนียบรัฐบาล-23 กันยายน 2564 สิ้นสุดการขยายเวลาการยื่นแบบภาษีเงินได้นิติบุคคล ภ.ง.ด.50 ภ.ง.ด.52๒ ภ.ง.ด.55 และ ภ.ง.ด.51 ผ่านทางออนไลน์
วันพุธที่ 22 กันยายน 2564
23 กันยายน 2564 สิ้นสุดการขยายเวลาการยื่นแบบภาษีเงินได้นิติบุคคล ภ.ง.ด.50 ภ.ง.ด.52๒ ภ.ง.ด.55 และ ภ.ง.ด.51 ผ่านทางออนไลน์
กรมสรรพากรย้ําวันที่ 23 กันยายน 2564 สิ้นสุดการขยายเวลาการยื่นแบบและชําระภาษีเงินได้นิติบุคคล (ภ.ง.ด.50 ภ.ง.ด.52 และ ภ.ง.ด.55) รวมทั้ง ภ.ง.ด.51 โดยให้ยื่นผ่านระบบเครือข่ายอินเทอร์เน็ตที่ www.rd.go.th
กรมสรรพากรย้ําวันที่ 23 กันยายน 2564 สิ้นสุดการขยายเวลาการยื่นแบบและชําระภาษีเงินได้นิติบุคคล (ภ.ง.ด.50 ภ.ง.ด.52 และ ภ.ง.ด.55) สําหรับ บริษัท ห้างหุ้นส่วนนิติบุคคล มูลนิธิและสมาคม ที่มีรอบบัญชีเริ่มต้นวันที่ 1 เมษายน 2563 ถึงวันที่ 31 มีนาคม 2564 รวมทั้งสิ้นสุดการขยายเวลาการยื่นแบบและชําระภาษีเงินได้นิติบุคคลครึ่งปี (ภ.ง.ด.51) สําหรับรอบบัญชีที่เริ่มต้นวันที่ 1 มกราคม 2564 ถึงวันที่ 31 ธันวาคม 2564 โดยให้ยื่นผ่านระบบเครือข่ายอินเทอร์เน็ตที่ www.rd.go.th
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร กล่าวว่า“ตามที่กรมสรรพากรได้ขยายเวลาการยื่นแบบแสดงรายการ และชําระภาษีเงินได้นิติบุคคล (ภ.ง.ด.50 ภ.ง.ด.52 และ ภ.ง.ด.55) งบการเงินและแบบรายงานประจําปี (Disclosure Form) สําหรับ บริษัท ห้างหุ้นส่วนนิติบุคคล มูลนิธิและสมาคม ที่มีรอบระยะเวลาบัญชีเริ่มต้นวันที่ 1 เมษายน 2563 ถึงวันที่ 31 มีนาคม 2564 รวมทั้งขยายเวลาการยื่นแบบและชําระภาษีเงินได้นิติบุคคลครึ่งปี (ภ.ง.ด.51) สําหรับบริษัท หรือห้างหุ้นส่วนนิติบุคคล ที่มีรอบระยะเวลาบัญชีเริ่มต้นวันที่ 1 มกราคม 2564 ถึงวันที่ 31 ธันวาคม 2564 ซึ่งการขยายเวลาดังกล่าวจะสิ้นสุดในวันที่ 23 กันยายน 2564 โดยให้ยื่นแบบและชําระภาษีผ่านระบบเครือข่ายอินเทอร์เน็ตเท่านั้น จึงขอเชิญชวนให้บริษัท ห้างหุ้นส่วนนิติบุคคล มูลนิธิและสมาคม ที่มีรอบระยะเวลาบัญชีดังกล่าว ดําเนินการยื่นแบบฯ และชําระภาษีผ่านทางออนไลน์ที่ www.rd.go.th ภายในวันที่ 23 กันยายน 2564 โดยกรมสรรพากรมีระบบการยื่นแบบและชําระภาษีผ่านอินเทอร์เน็ต รองรับการยื่นแบบภาษีเงินได้นิติบุคคล และแบบรายงานประจําปีที่มีประสิทธิภาพ ช่วยให้การทําธุรกรรมภาษีที่บ้าน (TAX from Home) เป็นเรื่องง่าย สะดวก รวดเร็ว และปลอดภัย ช่วยลดความเสี่ยงจากการ ติดเชื้อไวรัสโคโรนา 2019 (COVID – 19)”
สอบถามรายละเอียดได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
รัฐบาลไทย-ข่าวทำเนียบรัฐบาล-​The Government Spokesperson revealed that the PM requested all relevant agencies to accelerate the development of women's roles in all dimensions.
วันศุกร์ที่ 22 กรกฎาคม 2565
​The Government Spokesperson revealed that the PM requested all relevant agencies to accelerate the development of women's roles in all dimensions.
​The Government Spokesperson revealed that the PM requested all relevant agencies to accelerate the development of women's roles in all dimensions.
July 21, 2022, Government Spokesperson Thanakorn Wangboonkongchana revealed that Prime Minister and Minister of Defense, Gen. Prayut Chan-o-cha promoted and facilitated the advancement of women and gender equality in ASEAN by urging all parties to continuously develop Thai women's economic and social competitiveness to raise awareness of Thai women's proficiency and roles in different social proportions.
According to the Government Spokesperson, the PM directed all agencies to accumulate a list of female executives in the public, private, and political sectors, whether they are still on duty or have recently retired, to inform in the international forum. This will help demonstrate the potential and opportunities of Thai women's roles in every context, strengthening the position, and advancing ability of women, following the cabinet acknowledged the results of the 4th ASEAN Ministerial Meeting on Women (4th AMMW) and the Joint Statement of the Fourth ASEAN Ministerial Meeting on Women (draft), focusing on issues such as; raising awareness of the gender impact of the COVID-19 pandemic to women and girls, enabling women in the digital economy for marketing, finance, and personal improvement opportunities, and inspiring all women to actively participate in the policy-making process based on the ASEAN Community Vision 2025.
"The Prime Minister believed in Thai women's potential and has always emphasized the role of women in all dimensions. With this conviction, the Prime Minister requested all agencies to encourage and support women in economic and social roles, allowing women to demonstrate their full potential. In order to promote genders equality, the PM proceeds to furnish opportunities for Thai women in all contexts, both; domestically and on the global stage," Thanakorn said.
รัฐบาลไทย-ข่าวทำเนียบรัฐบาล-ผลจัดงานประมูลบ้านมือสอง ธอส. ออนไลน์ 6.6 Mid Year Sale ขายได้ 212 รายการ มูลค่า 185 ล้านบาท
วันอังคารที่ 7 มิถุนายน 2565
ผลจัดงานประมูลบ้านมือสอง ธอส. ออนไลน์ 6.6 Mid Year Sale ขายได้ 212 รายการ มูลค่า 185 ล้านบาท
ธอส.รายงานผลการจัดงาน “6.6 Mid Year Sale ประมูลบ้านมือสอง ธอส. ออนไลน์” ผ่าน Application : G H Bank Smart NPA ที่จัดขึ้นในวันจันทร์ที่ 6 มิถุนายน 2565 ระหว่างเวลา 12.00-13.00 น. สามารถจําหน่ายบ้านมือสองได้จํานวน 212 รายการ คิดเป็นมูลค่ารวม 185 ล้านบาท
ธนาคารอาคารสงเคราะห์ (ธอส.) รายงานผลการจัดงาน “6.6 Mid Year Sale ประมูลบ้านมือสอง ธอส. ออนไลน์” ผ่าน Application : G H Bank Smart NPA ที่จัดขึ้นในวันจันทร์ที่ 6 มิถุนายน 2565 ระหว่างเวลา 12.00-13.00 น. สามารถจําหน่ายบ้านมือสองได้จํานวน 212 รายการ คิดเป็นมูลค่ารวม 185 ล้านบาท แบ่งเป็นบ้านมือสองที่ตั้งอยู่ในพื้นที่กรุงเทพฯ และปริมณฑล จํานวน 68 รายการ และในส่วนภูมิภาค 144 รายการ โดยรายการที่ประมูลขายได้ในราคาถูกที่สุด คือ ห้องชุด ชั้นที่ 4 จาก 4 ชั้น ขนาดเนื้อที่ 26.25 ตารางเมตร ในโครงการปลาทอง 79 อ.เมืองปทุมธานี จ.ปทุมธานี จําหน่ายได้ในราคาตั้งต้นประมูลที่เพียง 35,000 บาทเท่านั้น ส่วนรายการที่ประมูลขายได้ในราคาสูงสุดที่ราคา 2,500,000 บาท มีจํานวน 2 รายการ คือ บ้านเดี่ยว 1 ชั้น ขนาด 77 ตารางวา ในโครงการกลางเมืองบายพาส อ.เมืองชุมพร จ.ชุมพร และอาคารพาณิชย์ 3 ชั้น ขนาด 14 ตารางวา ในอําเภออุทัย จังหวัดพระนครศรีอยุธยา
ทั้งนี้ ผู้ชนะการประมูลต้องวางเงินประกันการซื้อทรัพย์ตามจํานวนเงินที่ธนาคารกําหนดและทําสัญญาจะซื้อจะขายภายใน 5 วันทําการ นับถัดจากวันที่จัดประมูลออนไลน์ และสามารถใช้ “ผลิตภัณฑ์สินเชื่อสําหรับซื้อทรัพย์ NPA ของธนาคารปี 2564” อัตราดอกเบี้ย 0% ต่อปี นานสูงสุด 24 เดือน (เงื่อนไขของการใช้มาตรการให้เป็นไปตามหลักเกณฑ์ที่ธนาคารกําหนด) และสามารถเข้าอยู่อาศัยได้ในระหว่างผ่อนดาวน์เพียงชําระเงินประกันการเข้าอยู่อาศัยไม่ต่ํากว่า 1.5% ของราคาประมูลได้อีกด้วย
สําหรับผู้ที่พลาดการประมูลทรัพย์ NPA ของธนาคารในครั้งนี้ เตรียมพบกับงานประมูลบ้านมือสอง ธอส. ประจําปี ครั้งที่ 2/2565 ธนาคารเตรียมนําทรัพย์ทั่วประเทศจํานวนมากออกจําหน่ายในราคาพิเศษสุดๆ ผู้ที่สนใจสามารถเข้าชมหรือดูข้อมูลบ้านมือสอง ธอส. ได้ที่ www.ghbhomecenter.com, Mobile Application : G H Bank Smart NPA, Facebook Fanpage : GHB ALL Home หรือ บ้านมือสอง ธอส. และ Line Official Account : @ghbnpa สอบถามข้อมูลเพิ่มเติมได้ที่ GHBank Call Center โทร. 0-2645-9000 หรือ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-อว.จ้างงาน U2T ระยะที่ 2 อีก 1.5 แสนคน ครอบคลุม 7,435 ตำบลทั่วประเทศฟื้นฟูประเทศหลังโควิด-19
วันอังคารที่ 5 ตุลาคม 2564
อว.จ้างงาน U2T ระยะที่ 2 อีก 1.5 แสนคน ครอบคลุม 7,435 ตําบลทั่วประเทศฟื้นฟูประเทศหลังโควิด-19
อว.จ้างงาน U2T ระยะที่ 2 อีก 1.5 แสนคน ครอบคลุม 7,435 ตําบลทั่วประเทศฟื้นฟูประเทศหลังโควิด-19
ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม(อว.) เปิดเผยหลังประชุมโครงการU2T มหาวิทยาลัยสู่ตําบล ในระยะที่ 2 ร่วมกับนายสุพัฒนพงษ์ พันธ์มีเชาว์ รองนายกรัฐมนตรี และ รัฐมนตรีว่าการกระทรวงพลังงาน นายดนุชา พิชยนันท์ เลขาธิการสภาพัฒนาการเศรษฐกิจและสังคมแห่งชาติ คณะผู้บริหารและเจ้าหน้าที่ที่เกี่ยวข้อง ว่า อว.อยากจะทําอะไรที่มีผลดีต่อประเทศ อย่างปีที่ผ่านมาเราเอา U2T ไปช่วยเรื่องโควิดก็ได้ผลเป็นอย่างมาก ในขณะนี้เราก็จะนํา U2T ไปช่วยผู้ประสบภัยน้ําท่วม ซึ่ง U2T นั้นเปรียบเสมือนกําลังสํารองของรัฐบาล ส่วนปีหน้า อว. จะทําเรื่องเศรษฐกิจภูมิภาค และ BCG ซึ่งจะเป็นวาระแห่งชาติ เราต้องการให้เด็กเข้าใจวาระแห่งชาติ รู้จักยุทธศาสตร์ของชาติ ไม่ใช่ทําไปเรื่อย เราจะต้องทําอย่างต่อเนื่อง มีประโยชน์ มีรูปธรรม และสามารถช่วยพัฒนาประเทศชาติได้
ด้าน ศาสตราจารย์ ดร. นายแพทย์สิริฤกษ์ ทรงศิวิไล ปลัด อว. กล่าวว่าโครงการ U2T มหาวิทยาลัยสู่ตําบล มีการกระจายการจ้างงานอยู่ในพื้นที่ 3,000 ตําบลทั่วประเทศ ครบทุกจังหวัด มีองค์ประกอบของการจ้างงานบัณฑิต ประชาชน นักศึกษา อยู่ที่ 60,000 คน ขณะนี้จ้างงานได้สูงสุด 97.5% และยังมีกิจกรรมในแง่ของการยกระดับเศรษฐกิจ มีเงินหมุนเวียนจากการจ้างงานมากกว่า 700 ล้านบาท ในการเบิกจ่ายงบประมาณตั้งแต่กุมภาพันธ์ - ปัจจุบัน งบประมาณโครงการโดยรวมอยู่ที่ 10,629 ล้านบาท เบิกจ่ายไปแล้ว 7,283 ล้านบาท
“ส่วน โครงการ U2T ระยะที่ 2 จะเป็นโครงการที่พัฒนาขึ้นและต่อยอดจากระยะที่ 1 ประกอบไปด้วย 3 องค์ประกอบ คือ 1.การฟื้นฟูเศรษฐกิจจากผลกระทบโควิด-19 2.การดูแลเศรษฐกิจชุมชน แก้ไขปัญหาต่างๆ ตามบริบทของชุมชน และ 3.การจ้างงานบุคลากรที่มีความรู้ มุ่งเน้นขับเคลื่อนเศรษฐกิจ BCG เป็นประเด็นสําคัญ จะมีการปฏิบัติงาน 7,435 ตําบลทั่วประเทศ จ้างงาน 150,000 คน และจะมีเพิ่มในเรื่องของการยกระดับเศรษฐกิจรายตําบลและการจัดทําข้อมูล Community Big Data เป้าหมายของโครงการจะเป็นการแก้ไขปัญหาความยากจนของประชาชน การบูรณาการใช้ข้อมูลที่มีอยู่รองรับการฟื้นฟูของประเทศหลังจากผ่านจากวิกฤตโควิด-19 สําหรับ 3,000 ตําบลที่มีการจ้างงานอยู่แล้วก็จะเป็นการต่อยอดจากระยะที่ 1 เมื่อจบโครงการในระยะที่ 2 แล้วทุกๆตําบลของประเทศไทย ก็จะได้รับการจ้างงานอยู่ในระดับเดียวกัน ในระยะที่ 2 โดยประมาณการงบประมาณที่ประเมินไว้อยู่ที่ 4,727 ล้านบาท”ปลัด อว.กล่าว
รัฐบาลไทย-ข่าวทำเนียบรัฐบาล-นายกฯ รับทราบและขอบคุณหน่วยงานที่เกี่ยวข้องเร่งดำเนินการแก้ปัญหาวาดา พร้อมกำชับทุกหน่วยงานดำเนินการด้วยความรอบคอบไม่ให้กระทบต่อขวัญกำลังใจนักกีฬา และแฟนกีฬาชาวไทย
วันพฤหัสบดีที่ 20 มกราคม 2565
นายกฯ รับทราบและขอบคุณหน่วยงานที่เกี่ยวข้องเร่งดําเนินการแก้ปัญหาวาดา พร้อมกําชับทุกหน่วยงานดําเนินการด้วยความรอบคอบไม่ให้กระทบต่อขวัญกําลังใจนักกีฬา และแฟนกีฬาชาวไทย
นายกฯ รับทราบและขอบคุณหน่วยงานที่เกี่ยวข้องเร่งดําเนินการแก้ปัญหาวาดา พร้อมกําชับทุกหน่วยงานดําเนินการด้วยความรอบคอบไม่ให้กระทบต่อขวัญกําลังใจนักกีฬา และแฟนกีฬาชาวไทย
นายธนกร วังบุญคงชนะ โฆษกประจําสํานักนายกรัฐมนตรี ระบุว่า นายกฯ รับทราบและขอบคุณทุกหน่วยงานที่เกี่ยวข้องเร่งดําเนินการแก้ปัญหากรณีองค์กรต่อต้านการใช้สารต้องห้ามโลก (World Anti-Doping Agency : WADA วาดา) ที่สั่งคาดโทษแบนทําให้ไม่สามารถใช้ธงชาติไทยในการแข่งขันกีฬาระดับนานาชาติ นั้น
วันที่ 20 มกราคม 2565 ภายหลัง พล.อ.ประยุทธ์ จันทร์โอชา นายกรัฐมนตรี ได้มอบหมายให้การกีฬาแห่งประเทศไทยเร่งประสานไปยังวาดา เพื่อชี้แจ้งว่าประเทศไทยได้แก้ไขปัญหาข้อกฎหมายเป็นที่เรียบร้อยแล้วเพื่อให้วาดา ได้ปลดล็อคมาตรการต่าง ๆ โดยไทยได้ดําเนินการเร่งแก้ไขปัญหาข้อกฎหมาย ตามที่ราชกิจจานุเบกษาได้เผยแพร่พระราชกําหนดแก้ไขเพิ่มเติมพระราชบัญญัติควบคุมการใช้สารต้องห้ามทางการกีฬา พ.ศ. 2555 พ.ศ. 2564 หลังจากที่ได้ผ่านการอนุมัติจากคณะรัฐมนตรี โดยไทยจะได้สิทธิ์ในการเสนอตัวเป็นเจ้าภาพจัดการแข่งขันกีฬาระดับนานาชาติได้อีกครั้ง โดยขั้นต่อไปคือการดําเนินการ เพื่อให้ไทยกลับมาใช้ธงชาติไทยในการแข่งขันระดับนานาชาติ รวมทั้งได้รับสิทธิ์ในการทําหน้าที่ของบุคลากรกีฬาไทยในนามตัวแทนรัฐบาลไทยกับองค์กรกีฬาโลกกลับคืนมา
ขณะนี้ เป็นที่น่ายินดีว่า หน่วยงานที่เกี่ยวข้องของไทยได้รับการแจ้งกลับจากวาดา ว่าไทยได้ดําเนินการแก้ไขปฏิบัติตามกฎบัตรของวาดาแล้ว ซึ่งคาดว่าวาดาจะดําเนินการต่อไป ด้วยการนําประเด็นนี้เข้าที่ประชุมใหญ่วาดา ปลดประเทศไทยออกจาก "กลุ่มประเทศที่ไม่ปฏิบัติตามกฎของวาดา" ในเดือนกุมภาพันธ์ 2565 ซึ่งเมื่อปลดรายชื่อประเทศไทยแล้ว ไทยจะได้สิทธิ์ในการเสนอตัวเป็นเจ้าภาพจัดการแข่งขันกีฬาระดับนานาชาติได้อีกครั้ง
นายธนกรฯ กล่าวว่า นายกฯ และรัฐบาลมุ่งมั่นเร่งแก้ไขปัญหาให้ลุล่วงโดยเร็วที่สุด เพราะทราบดีว่าเป็นเรื่องละเอียดอ่อนต่อจิตใจของนักกีฬา และแฟนกีฬาชาวไทย พร้อมกําชับให้หน่วยงานที่เกี่ยวข้องตรวจสอบ ปรับปรุงกฎให้สอดคล้องกับกฎระเบียบระหว่างประเทศ รวมทั้งประสานงานกับหน่วยงานระหว่างประเทศอย่างสม่ําเสมอ เพื่อไม่ให้ส่งผลกระทบต่อขวัญกําลังใจของนักกีฬาไทย เศรษฐกิจ ภาพลักษณ์ของประเทศ ผู้เกี่ยวข้องทุกฝ่าย รวมทั้งแฟนกีฬาชาวไทย ทั้งนี้ รัฐบาลพร้อมสนับสนุนนักกีฬาไทยในการแข่งขันมหกรรมกีฬาสําคัญอย่างเต็มที่ โดยเฉพาะอย่างยิ่งในระหว่างวันที่ 12-23 พฤษภาคมนี้ ที่ทัพนักกีฬาไทยจะเข้าร่วมการแข่งขันกีฬาซีเกมส์ ครั้งที่ 31
รัฐบาลไทย-ข่าวทำเนียบรัฐบาล-รัฐบาลเตือนผู้ประกอบการโรงแรมที่ร่วมโครงการเราเที่ยวด้วยกันอย่าฉวยโอกาสขึ้นราคาที่พัก เผยภาครัฐมีการติดตามข้อมูลหากพบการทำผิดตัดสิทธิ์ร่วมโครงการครั้งต่อไป
วันอาทิตย์ที่ 10 ตุลาคม 2564
รัฐบาลเตือนผู้ประกอบการโรงแรมที่ร่วมโครงการเราเที่ยวด้วยกันอย่าฉวยโอกาสขึ้นราคาที่พัก เผยภาครัฐมีการติดตามข้อมูลหากพบการทําผิดตัดสิทธิ์ร่วมโครงการครั้งต่อไป
รัฐบาลเตือนผู้ประกอบการโรงแรมที่ร่วมโครงการเราเที่ยวด้วยกันอย่าฉวยโอกาสขึ้นราคาที่พัก เผยภาครัฐมีการติดตามข้อมูลหากพบการทําผิดตัดสิทธิ์ร่วมโครงการครั้งต่อไป
วันที่10ต.ค. 64น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่าตามที่รัฐบาลได้เริ่มโครงการเราเที่ยวด้วยกันเฟส3โดยเปิดให้ประชาชนผู้ร่วมโครงการใช้สิทธิจองที่พักตามโครงการตั้งแต่วันที่8ต.ค.เป็นต้นมาได้พบการร้องเรียนจากประชาชนมายังกระทรวงการท่องเที่ยวและกีฬารวมถึงการท่องเที่ยวแห่งประเทศไทย(ททท.)เป็นจํานวนมากถึงปัญหาที่โรงแรมที่พักซึ่งเข้าร่วมโครงการฯปรับขึ้นราคาเป็นจํานวนมากโดยเฉพาะที่พักในแหล่งท่องเที่ยวสําคัญเช่นภูเก็ตพัทยาหัวหินเชียงใหม่เขาใหญ่
ทั้งนี้รัฐบาลขอความร่วมมือผู้ประกอบการที่เข้าร่วมโครงการทุกรายให้คงกําหนดราคาที่พักในราคาปกติและเป็นธรรมอย่าฉวยโอกาสที่มีโครงการสนับสนุนจากรัฐบาลในการปรับขึ้นราคาเพราะไม่ว่าจะเป็นโครงการเราเที่ยวด้วยกันโครงการทัวร์เที่ยวไทยหรือโครงการอื่นๆของรัฐบาลมีขึ้นเพื่อเป็นการช่วยเหลือและเยียวยาทั้งผู้ประกอบการและประชาชนให้ร่วมกันประคองและผ่านพ้นช่วงวิกฤตโควิด-19ไปให้ได้ไม่ต้องการให้เกิดการเอารัดเอาเปรียบกัน
น.ส.ไตรศุลีกล่าวว่าทางการโดยหน่วยงานที่รับผิดชอบโครงการมีระบบการติดตามข้อมูลการร้องเรียนจากประชาชนซึ่งหากตรวจสอบพบว่าการฉวยโอกาสปรับขึ้นราคาที่พักหรือให้บริการจริงนอกจากจะถูกลงโทษตัดสิทธิ์จากโครงการในรอบนี้แล้วและส่งผลถึงการพิจารณาเข้าร่วมโครงการอื่นๆที่รัฐบาลจัดขึ้นในระยะต่อๆไปด้วย
สําหรับโครงการเราเที่ยวด้วยกันเฟส3ได้เปิดให้ผู้ที่ยังไม่เคยร่วมโครงการลงทะเบียนรับสิทธิได้ตั้งแต่วันที่24ก.ย. 64 ส่วนเคยลงทะเบียนและได้สิทธิในเฟส1และ2แล้วไม่ต้องลงทะเบียนใหม่โดยให้ใช้สิทธิจองโรงแรมที่พักตั้งแต่8ต.ค.64-23ม.ค.65เริ่มเดินทางเข้าที่พักได้ตั้งแต่15ต.ค. 64สิ้นสุดระยะเวลาเดินทางและเช็คเอาท์จากที่พักวันสุดท้ายในวันที่31ม.ค. 65 และขอรับสิทธิเงินส่วนลดค่าตั๋วเครื่องบินวันสุดท้าย1ก.พ. 65
————
รัฐบาลไทย-ข่าวทำเนียบรัฐบาล-รฟม. ห่วงใย จัดกิจกรรม “มอบกล่องทันใจเติมความสุขให้ประชาชน ครั้งที่ 2” เป็นวันที่ 5
วันศุกร์ที่ 27 สิงหาคม 2564
รฟม. ห่วงใย จัดกิจกรรม “มอบกล่องทันใจเติมความสุขให้ประชาชน ครั้งที่ 2” เป็นวันที่ 5
อาหารกล่องดังกล่าว คัดเลือกมาจากร้านอาหารบริเวณแนวสายทางรถไฟฟ้าในความรับผิดชอบของ รฟม.
วันนี้ (27 สิงหาคม 2564) การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ได้ส่งมอบอาหารกล่องจากร้านอาหารบริเวณแนวสายทางโครงการรถไฟฟ้า รฟม. ที่ได้รับผลกระทบจากสถานการณ์การแพร่ระบาดของเชื้อไวรัส COVID-19 ภายใต้กิจกรรม “กล่องทันใจเติมความสุขให้ประชาชน ครั้งที่ 2” เป็นวันที่ 5 โดยได้มอบอาหารกล่อง จํานวน 1,000 กล่อง เพื่อแจกจ่ายให้แก่ประชาชนที่อยู่บริเวณร้านค้า ทั้งนี้ อาหารกล่องดังกล่าว คัดเลือกมาจากร้านอาหารบริเวณแนวสายทางรถไฟฟ้าในความรับผิดชอบของ รฟม. ดังนี้
- ร้านเมดะ ยากินิคุ อยู่บริเวณสถานีลาดพร้าว รถไฟฟ้ามหานครสายเฉลิมรัชมงคล (MRT สายสีน้ําเงิน) อยู่ภายในโครงการ The Banyan Tree ลาดพร้าว 15
พิกัดร้าน https://g.page/meda-yakiniku?share
- ร้านเจ๊เกียวข้าวขาหมู อยู่บริเวณสถานีพหลโยธิน รถไฟฟ้ามหานครสายเฉลิมรัชมงคล (MRT สายสีน้ําเงิน) พิกัดร้าน https://www.google.com/maps/place/13°48'46.9%22N+100°33'48.1%22E/@13.8130299,100.5611762,17z/data=!3m1!4b1!4m5!3m4!1s0x0:0x0!8m2!3d13.8130299!4d100.563364
- ร้านลิตเติ้ลแครายคาเฟ่ อยู่บริเวณสถานีแคราย โครงการรถไฟฟ้าสายสีชมพู ช่วงแคราย - มีนบุรี อยู่ติดถนนติวานนท์ ระหว่างสถาบันโรคทรวงอกและโครงการเดอะพาร์คแลนด์
พิกัดร้าน https://maps.app.goo.gl/VW1fsiPtPZ3JkYR56
- ร้านโอริจินอล อยู่บริเวณสถานีแคราย โครงการรถไฟฟ้าสายสีชมพู ช่วงแคราย - มีนบุรี อยู่ติดถนนติวานนท์ ใกล้ห้างสรรพสินค้าโลตัส รัตนาธิเบศร์
พิกัดร้าน https://maps.app.goo.gl/LxmLUrfAGsHxGL7q7
- ร้านอร่อย Express อยู่บริเวณสถานีสัมมากร โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย – มีนบุรี (สุวินทวงศ์) อยู่ตรงข้ามกับร้านสุคิยะ ในศูนย์การค้าสัมมากรเพลส
พิกัดร้าน https://maps.app.goo.gl/zEMw5TteeS5dHT5e6
ทั้งนี้ กิจกรรมดังกล่าวเป็นส่วนหนึ่งของกิจกรรมเพื่อสังคม ที่ รฟม. ได้ดําเนินมาอย่างต่อเนื่อง โดยได้จัดขึ้นเป็นครั้งที่ 2 ของปีนี้ หลังจากครั้งแรกที่ รฟม. ได้สนับสนุนร้านอาหารตามแนวสายทางรถไฟฟ้าเพื่อนําไปมอบให้แก่บุคลากรทางการแพทย์ และโรงพยาบาลสนาม รวมจํานวน 8,000 กล่อง และในครั้งนี้ รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 ประมาณ 8,000 กล่อง รวมจํานวนทั้งสิ้น 16,000 กล่อง โดยมีระยะเวลาดําเนินกิจกรรมตั้งแต่วันที่ 23 – 30 สิงหาคม 2564 สามารถติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” พอใจ “สลากดิจิทัล” ดึงเทคโนโลยีแก้ปัญหาหวยแพงสำเร็จ ยกเป็นโมเดลในการแก้ปัญหาอื่นเพื่อบรรเทาความเดือดร้อนของประชาชน
วันจันทร์ที่ 27 มิถุนายน 2565
โฆษกรัฐบาลเผย “นายกฯ” พอใจ “สลากดิจิทัล” ดึงเทคโนโลยีแก้ปัญหาหวยแพงสําเร็จ ยกเป็นโมเดลในการแก้ปัญหาอื่นเพื่อบรรเทาความเดือดร้อนของประชาชน
โฆษกรัฐบาลเผย “นายกฯ” พอใจ “สลากดิจิทัล” ดึงเทคโนโลยีแก้ปัญหาหวยแพงสําเร็จ ยกเป็นโมเดลในการแก้ปัญหาอื่นเพื่อบรรเทาความเดือดร้อนของประชาชน
วันที่ 27 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทน์โอชา นายกรัฐมนตรีและรัฐมนตรีกว่าการกระทรวงกลาโหม ปลื้มการประเมินผลมาตรการแก้ไขปัญหาจําหน่ายสลากเกินราคา และการดําเนินการจําหน่ายสลากกินแบ่งรัฐบาลผ่านแพลตฟอร์มจําหน่ายสลากกินแบ่งรัฐบาลหรือสลากดิจิทัล (Digital Lottery) ผ่านแอปพลิเคชันของภาครัฐ หลังเปิดจําหน่ายได้ 2 งวด ซึ่งล่าสุดสํานักวิจัยซูเปอร์โพล (SUPER POLL) ได้ทําการสํารวจ เรื่อง หวยแพง กับการแก้ปัญหา : ประชาชนคิดอย่างไร กรณีศึกษาประชาชนทุกสาขาอาชีพทั่วประเทศโดย พบว่าประชาชนมีความพึงพอใจกับการแก้ไขปัญหา ร้อยละ 79.7 ระบุ พอใจมากที่สามารถซื้อเลขที่ถูกใจในราคาที่เป็นธรรม โดยส่วนใหญ่หรือร้อยละ 90.7 ระบุ อยากให้เพิ่มสัดส่วนในการขายสลากออนไลน์มากขึ้น เพื่อกําจัดพวกผู้มีอิทธิพล พ่อค้าคนกลาง และหวยเถื่อนผิดกฎหมาย ที่เอาเปรียบมานาน และร้อยละ 89.8 ระบุ อยากให้รัฐบาล นําโมเดลการแก้ปัญหาสลากเกินราคา ไปใช้แก้ปัญหากับเรื่องอื่น ๆ ที่นําเอาเทคโนโลยีมาใช้ เพื่อผลประโยชน์สูงสุดตกอยู่กับประชาชน ทั้งนี้ ผลโพลนี้สะท้อนให้เห็นว่า การแก้ปัญหาสลากเกินราคาของรัฐบาล โดยการนําเทคโนโลยีมาใช้อย่างเป็นผลได้รับความพอใจอย่างมากจากประชาชน
“นายกรัฐมนตรี กําชับแก้ปัญหาต้องให้เป็นรูปธรรม จับต้องได้ ถูกกฎหมาย ทําให้การแก้ไขปัญหาสลากเกินราคาเกิดผลเป็นรูปธรรม ประชาชนสามารถซื้อสลากกินแบ่งรัฐบาลในราคา 80 บาทได้จริง ถือเป็นตัวอย่างความสําเร็จของการลดความเหลื่อมล้ําและลดปัญหาทุจริตในการจําหน่ายสลาก ซึ่งนายกรัฐมนตรีขอบคุณประชาชน ที่พึงพอใจในนโยบาย และตอบรับมาตรการต่างๆ ของรัฐบาล พร้อมขอบคุณหน่วยงานเกี่ยวข้องที่ได้นําข้อสั่งการและนโยบายไปปฏิบัติ จนเกิดประโยชน์ สร้างความสุข และบรรเทาความเดือดร้อนให้พี่น้องประชาชน โดยรัฐบาลจะไม่หยุดยั้ง เดินหน้าแก้ไขปัญหาต่างๆ ของประชาชน ควบคู่กับกระตุ้นเศรษฐกิจในช่วงปลายปีนี้ตามเป้าหมายที่ได้กําหนดไว้ต่อไป” โฆษกประจําสํานักนายกรัฐมนตรี กล่าว
............................
รัฐบาลไทย-ข่าวทำเนียบรัฐบาล-สำนักงานสลากฯ จัดประชุมเพื่อคัดเลือกตัวแทนจำหน่ายโครงการสลาก 80 ภาคตะวันออกเฉียงเหนือ
วันจันทร์ที่ 11 เมษายน 2565
สํานักงานสลากฯ จัดประชุมเพื่อคัดเลือกตัวแทนจําหน่ายโครงการสลาก 80 ภาคตะวันออกเฉียงเหนือ
ผู้อํานวยการสํานักงานสลากกินแบ่งรัฐบาล เป็นประธานในการจัดประชุมชี้แจงหลักเกณฑ์ และเงื่อนไข ให้กับตัวแทนจําหน่ายสลากในภาคตะวันออกเฉียงเหนือ ที่สนใจสมัครเข้าร่วมโครงการสลาก 80
วันนี้ (9 เมษายน 2565) เวลา 11.00 น.ที่หอประชุมจังหวัดบุรีรัมย์ อ.เมือง จ.บุรีรัมย์ พันโท หนุน ศันสนาคม ผู้อํานวยการสํานักงานสลากกินแบ่งรัฐบาล เดินทางไปเป็นประธานในการจัดประชุมชี้แจงหลักเกณฑ์ และเงื่อนไข ให้กับตัวแทนจําหน่ายสลากในภาคตะวันออกเฉียงเหนือ ที่สนใจสมัครเข้าร่วมโครงการสลาก 80 และในวันพรุ่งนี้ (10 เมษายน 2565) จะเดินทางไปจัดกิจกรรมแบบเดียวกันนี้ที่จังหวัดอุดรธานี
ผู้อํานวยการสํานักงานสลากกินแบ่งรัฐบาล กล่าวว่า โครงการสลาก 80 เป็นโครงการที่คณะกรรมการสลากกินแบ่งรัฐบาลได้วางแนวทางไว้ เพื่อให้ประชาชนสามารถหาซื้อสลากได้ในราคา 80 บาท จากจุดจําหน่ายที่กระจายอยู่ทั่วประเทศ โดยตัวแทนจําหน่ายจะได้รับสลากไปจําหน่ายจุดละ 25 เล่ม หรือ 2,500 ฉบับ ภายใต้เงื่อนไขที่สํานักงานสลากฯ กําหนด การซื้อขายสลากโครงการนี้ ดําเนินการผ่านแอปพลิเคชันเป๋าตัง และถุงเงิน ในปีนี้ สํานักงานสลากฯ จะกระจายจุดจําหน่ายออกไปในทางกว้าง จํานวนไม่เกิน 1,000 จุด ทั่วประเทศ ขณะนี้ได้เริ่มดําเนินโครงการในระยะแรกไปแล้วที่กรุงเทพมหานคร และนนทบุรี สําหรับระยะที่ 2 ได้ทําการคัดเลือกตัวแทนจําหน่ายในส่วนกลาง ปริมณฑล และภาคกลาง เรียบร้อยแล้ว 151 จุด
สําหรับการเดินทางมาที่บุรีรัมย์ และอุดรธานี ในครั้งนี้ เพื่อให้ผู้สมัครเข้าร่วมโครงการในพื้นที่ภาคตะวันออกเฉียงเหนือ ได้รับฟังการชี้แจงหลักเกณฑ์ และเงื่อนไขในการเข้าร่วมโครงการสลาก 80 และทําการคัดเลือก (Random) กรณีพื้นที่ที่มีผู้สนใจเข้าร่วมโครงการเกิน 1 ราย ในส่วนของตัวแทนจําหน่ายที่สมัครเข้าร่วมโครงการและร่วมเข้ารับฟังหลักเกณฑ์ในวันนี้ ประกอบด้วย ตัวแทนจากจังหวัดนครราชสีมามหาสารคาม อุบลราชธานี ศรีสะเกษ อํานาจเจริญ ชัยภูมิ ยโสธร สุรินทร์ ร้อยเอ็ด บุรีรัมย์ รวม 10 จังหวัด จํานวนตัวแทนจําหน่าย 423 ราย และในวันพรุ่งนี้ ที่จังหวัดอุดรธานี มีตัวแทนจําหน่ายเข้าร่วมกิจกรรม 332 ราย จาก 10 จังหวัด ได้แก่ จังหวัดเลย มุกดาหาร กาฬสินธุ์ นครพนม สกลนคร บึงกาฬ ขอนแก่น หนองคาย หนองบัวลําภู และอุดรธานี และหลังจากนี้ จะเดินทางไปจัดประชุมชี้แจงหลักเกณฑ์ในลักษณะเดียวกันนี้ที่ ภาคตะวันออก และภาคใต้ โดยตั้งเป้าไว้ว่า จะสามารถดําเนินโครงการสลาก 80 จํานวนไม่เกิน 1,000 จุด ได้ทั่วประเทศ ภายในงวดวันที่ 16 มิถุนายน 2565
โครงการสลาก 80 เป็นมาตรการหนึ่งในการบรรเทาความรุนแรงของปัญหาสลากเกินราคา โดยมุ่งหมายให้มีจุดจําหน่ายสลากที่มีรูปแบบเดียวกันที่ประชาชนสามารถหาซื้อสลากได้ตามราคาด้วยการซื้อขายผ่านแอปพลิเคชันจะเป็นการควบคุมการจําหน่ายให้ตัวแทนจําหน่ายขายสลากตามราคาที่กําหนด ซึ่งสามารถตรวจสอบการซื้อ-ขายสลากได้จากระบบแอปพลิเคชัน นอกจากนี้ ยังเป็นการส่งเสริมนโยบายภาครัฐในด้านการนําเทคโนโลยีมาใช้ในการซื้อ-ขายสลาก และเป็นการบูรณาการร่วมกันระหว่างหน่วยงานภาครัฐ ระหว่างสํานักงานสลากฯ และ ธนาคารกรุงไทย ด้วย ผู้อํานวยการสํานักงานสลากกินแบ่งรัฐบาล กล่าวในตอนท้าย
รัฐบาลไทย-ข่าวทำเนียบรัฐบาล-บริษัท รถไฟฟ้า ร.ฟ.ท. จำกัด จัดกิจกรรมเพื่อสังคมแจกชุดตรวจ ATK ปรอทวัดไข้ และหน้ากากอนามัย จำนวน 500 ชุด
วันพฤหัสบดีที่ 10 มีนาคม 2565
บริษัท รถไฟฟ้า ร.ฟ.ท. จํากัด จัดกิจกรรมเพื่อสังคมแจกชุดตรวจ ATK ปรอทวัดไข้ และหน้ากากอนามัย จํานวน 500 ชุด
ให้แก่ชุมชนสวนผัก บริเวณรถไฟฟ้าชานเมืองสายสีแดงสถานีจตุจักร
บริษัท รถไฟฟ้า ร.ฟ.ท. จํากัด (รฟฟท.) กระทรวงคมนาคมผู้ให้บริการรถไฟฟ้าชานเมืองสายสีแดง จัดกิจกรรมเพื่อสังคม แจกชุดตรวจ ATK ปรอทวัดไข้ และหน้ากากอนามัย จํานวน 500 ชุดให้แก่ชุมชนสวนผัก บริเวณรถไฟฟ้าชานเมืองสายสีแดงสถานีจตุจักร
นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด หรือผู้ให้บริการรถไฟฟ้าชานเมืองสายสีแดง เปิดเผยว่าเพื่อเป็นไปตามนโยบายของบริษัทในส่วนของความรับผิดชอบต่อสังคม ( CSR ) ที่บริษัทให้ความสําคัญ และดําเนินการมาอย่างต่อเนื่อง และเพื่อสนับสนุนมาตรการลดความเสี่ยงในการแพร่กระจายเชื้อไวรัสโควิด-19 ในชุมชน โดยมอบชุดตรวจโควิด-19 แบบตรวจหาแอนติเจนด้วยตนเอง ( Antigen Rapid Test Kit ) ปรอทวัดไข้ และหน้ากากอนามัย จํานวน 500 ชุดให้แก่ชุมชนสวนผัก บริเวณรถไฟฟ้าชานเมืองสายสีแดงสถานีจตุจักร รวมทั้งมอบแผ่นรองซับสําหรับผู้ป่วย และผู้สูงอายุที่นอนติดเตียง โดยมีประธานชุมชนสวนผักเป็นตัวแทนรับมอบ
หากมีข้อสงสัยสามารถติดต่อสอบถามรายละเอียดข้อมูลเพิ่มเติมได้ที่ส่วนบริการลูกค้า 1690 ตลอด 24 ชั่วโมง รถไฟฟ้าสายสีแดง ยกระดับคุณภาพชีวิตชานเมือง
รัฐบาลไทย-ข่าวทำเนียบรัฐบาล-นายกฯ ยินดี Fitch คาดการณ์ผลประกอบการของบริษัทไทยจะฟื้นตัวต่อเนื่องตลอดปี 65 นี้
วันจันทร์ที่ 14 มีนาคม 2565
นายกฯ ยินดี Fitch คาดการณ์ผลประกอบการของบริษัทไทยจะฟื้นตัวต่อเนื่องตลอดปี 65 นี้
.....
พล.อ.ประยุทธ์ จันทร์โอชา นายกรัฐมนตรีและ รมว.กลาโหม ยินดีกับผลการคาดการณ์ของบริษัท Fitch Ratings (ประเทศไทย) จํากัด ว่าผลประกอบการของบริษัทในไทยจะฟื้นตัวต่อเนื่องในปี 2565 โดยมีปัจจัยสนับสนุนจากการฟื้นตัวทางเศรษฐกิจและการเริ่มเปิดประเทศอย่างค่อยเป็นค่อยไป แม้บางภาคธุรกิจจะยังได้รับผลกระทบจากสถานการณ์โควิด-19 แต่อันดับเครดิตของบริษัทไทยส่วนใหญ่ยังมีเสถียรภาพ มีการบริหารจัดการกระแสเงินสดอย่างรอบคอบ และระมัดระวังในการใช้จ่ายและการลงทุนในด้านต่าง ๆ มากขึ้น
.
รัฐบาลพร้อมดําเนินนโยบายเพื่อพัฒนาเศรษฐกิจไทยให้ฟื้นตัวอย่างมีเสถียรภาพ เพื่อกระตุ้นเศรษฐกิจ ดูแลกลุ่มเปราะบาง และหาโอกาสใหม่ ๆ ทางธุรกิจเพื่อประเทศและประชาชนไทย ผลการรายงานดังกล่าว สะท้อนให้เห็นถึงความเชื่อมั่นของภาคเอกชนต่อภาคธุรกิจไทย รวมไปถึงวิสัยทัศน์การดําเนินนโยบายของรัฐบาลที่เดินหน้ามาอย่างถูกทาง
.
ขณะเดียวกัน จะมุ่งเดินหน้าพัฒนาเทคโนโลยีเพื่อปรับรูปแบบกิจกรรมทางเศรษฐกิจ ควบคู่ไปกับมาตรฐานทางสาธารณสุข ซึ่งเป็นการวางรากฐานแก้ไขปัญหาทุกด้านอย่างมีศักยภาพ ครอบคลุม และครบถ้วน
.
อ้างอิง :https://www.fitchratings.com/.../thai-corporate-earnings...
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กองทุนพัฒนาเอสเอ็มอีตามแนวประชารัฐ กระทรวงอุตสาหกรรม เร่งกระตุ้นเศรษฐกิจครึ่งปีหลัง โดย เปิดรับคำขอสินเชื่อ สร้างโอกาส เสริมสภาพคล่อง SME (รอบที่ 2)
วันอังคารที่ 9 สิงหาคม 2565
กองทุนพัฒนาเอสเอ็มอีตามแนวประชารัฐ กระทรวงอุตสาหกรรม เร่งกระตุ้นเศรษฐกิจครึ่งปีหลัง โดย เปิดรับคําขอสินเชื่อ สร้างโอกาส เสริมสภาพคล่อง SME (รอบที่ 2)
กองทุนพัฒนาเอสเอ็มอีตามแนวประชารัฐ กระทรวงอุตสาหกรรม เร่งกระตุ้นเศรษฐกิจครึ่งปีหลัง โดย เปิดรับคําขอสินเชื่อ สร้างโอกาส เสริมสภาพคล่อง SME (รอบที่ 2)
กองทุนพัฒนาเอสเอ็มอีตามแนวประชารัฐ กระทรวงอุตสาหกรรม เร่งกระตุ้นเศรษฐกิจครึ่งปีหลัง โดย เปิดรับคําขอสินเชื่อ สร้างโอกาส เสริมสภาพคล่อง SME (รอบที่ 2)
O วงเงินกู้สูงสุด 2 ล้านบาทต่อราย
O ดอกเบี้ย 2% ต่อปี ตลอดอายุสัญญา
O ผ่อนนานสูงสุด 7 ปี ปลอดชําระเงินต้นสูงสุดไม่เกิน 12 เดือน
ผู้ที่สนใจความยื่นคําขอผ่านช่องทาง Online ได้ ที่ www.thaismefund.comตั้งแต่วันที่ 8 สิงหาคม 2565 ถึง วันที่ 30 กันยายน 2565 เว้นแต่วงเงินสินเชื่อจะหมดก่อน
สอบถามรายละเอียดเพิ่มเติมได้ที่
สํานักงานกองทุนพัฒนาเอสเอ็มอีตามแนวประชารัฐ
โทร : 02-354-3310
Email : smefund.service@gmail.com หรือ สํานักงานอุตสาหกรรมจังหวัดทั่วประเทศ
รัฐบาลไทย-ข่าวทำเนียบรัฐบาล-นายกฯ พอใจภาพรวมเปิดเทอมวันแรก สถานศึกษาเคร่งครัดมาตรการป้องกันโควิด-19
วันอังคารที่ 17 พฤษภาคม 2565
นายกฯ พอใจภาพรวมเปิดเทอมวันแรก สถานศึกษาเคร่งครัดมาตรการป้องกันโควิด-19
.....
พลเอก ประยุทธ์ จันทร์โอชา นายกรัฐมนตรี และ รมว.กลาโหม พอใจภาพรวมการเปิดภาคเรียนวันแรก ในภาคเรียนที่ 1/2565 ให้นักเรียนได้กลับมาเรียนในห้องเรียน หรือ On-Site
.
ซึ่งจากการตรวจสอบพบว่า โรงเรียนในสังกัดกระทรวงศึกษาธิการ กรุงเทพมหานคร รวมทั้งโรงเรียนเอกชน เตรียมพร้อมเปิดภาคเรียน ทั้งมาตรการเฝ้าระวัง และควบคุมการแพร่ระบาดโควิด-19 ในโรงเรียน
.
นักเรียน ครู และบุคลากรในโรงเรียน สวมหน้ากากอนามัย เว้นระยะห่างในห้องเรียนและทางเดิน มีการจัดเหลื่อมเวลาเรียน เวลาพักรับประทานอาหาร ทําความสะอาดโรงเรียนสม่ําเสมอ รวมถึงนักเรียนส่วนใหญ่ได้รับการฉีดวัคซีนตามที่กระทรวงสาธารณสุขแนะนํา
.
พร้อมฝากถึงผู้ปกครองควรสังเกตอาการ และตรวจคัดกรองบุตรหลานก่อนพามาโรงเรียน เพี่อความไม่ประมาทและลดความเสี่ยงในการรับ/แพร่เชื้อโควิด-19 ในโรงเรียนด้วย
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​PM pleased the Thai women's volleyball team, even though they did not qualify for the final four teams of VNL 2022.
วันพฤหัสบดีที่ 21 กรกฎาคม 2565
​PM pleased the Thai women's volleyball team, even though they did not qualify for the final four teams of VNL 2022.
​PM pleased the Thai women's volleyball team, even though they did not qualify for the final four teams of VNL 2022.
July 15, 2022, Government Spokesperson revealed that Prime Minister and Minister of Defense, Gen. Prayut Chan-o-cha, sent encouragement to the Thai women's national volleyball team, which entered the competition in the quarterfinals with the Türkiye national team, the Top 5 team in the world and the host of the Nations League Women's Volleyball 2022 or VNL 2022 (FIVB Volleyball Women's Nations League 2022) in Ankara on July 14, 2022, despite the Thai team losing 1-3 sets to the Türkiye national team, but the Thai team was able to compete.
The Thai women's national volleyball team performed well throughout the VNL 2022 volleyball tournament, making history by reaching the quarterfinals for the first time. Although they could not qualify for the following four teams in the finals round, the Thai team still had an excellent performance, finishing eighth out of 16 teams. Furthermore, the Thai team's world ranking has risen to 14th from 19th after entering the competition.
"The Prime Minister thanks Thai women's national volleyball team, staffs, coaches, and everyone involved in making Thai brothers and sisters happy throughout the VNL 2022 volleyball tournament." This team has set a new record for the Thai volleyball industry by reaching the final eight teams for the first time and finishing in eighth place. "The Prime Minister and all Thais are very proud, and I'd like to encourage Thai women's volleyball in future competitions," Thanakorn said.
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" ยืนยันรัฐบาลและกระทรวงสาธารณสุข จัดหาและกระจายยารักษาโควิด-19 ให้โรงพยาบาลรัฐและเอกชนทั่วประเทศอย่างเพียงพอ รองรับการรักษาผู้ป่วยโควิด-19 ได้ครอบคลุม
วันอาทิตย์ที่ 7 สิงหาคม 2565
โฆษกรัฐบาลเผย "นายกฯ" ยืนยันรัฐบาลและกระทรวงสาธารณสุข จัดหาและกระจายยารักษาโควิด-19 ให้โรงพยาบาลรัฐและเอกชนทั่วประเทศอย่างเพียงพอ  รองรับการรักษาผู้ป่วยโควิด-19 ได้ครอบคลุม
โฆษกรัฐบาลเผย "นายกฯ" ยืนยันรัฐบาลและกระทรวงสาธารณสุข จัดหาและกระจายยารักษาโควิด-19 ให้โรงพยาบาลรัฐและเอกชนทั่วประเทศอย่างเพียงพอ  รองรับการรักษาผู้ป่วยโควิด-19 ได้ครอบคลุม
วันนี้ (7 สิงหาคม 2565) นายธนกร วังบุญคงชนะ โฆษกประจําสํานักนายกรัฐมนตรีเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวว่า รัฐบาลได้เตรียมความพร้อมด้านยาเพื่อรองรับการรักษาผู้ติดเชื้อโควิด-19 อย่างเพียงพอ โดยได้มีการจัดหายารักษาโควิด-19 จํานวน 4 รายการ ได้แก่ 1) ฟาวิพิราเวียร์ 2) โมลนูพิราเวียร์ 3) เรมเดซิเวียร์ และ 4) แพกซ์โลวิด ซึ่งเป็นยาที่ได้ขึ้นทะเบียนจากสํานักงานคณะกรรมการอาหารและยา (อย.) และผ่านการคัดเลือกและรับรองคุณภาพจากต่างประเทศซึ่งนําเข้าโดยองค์การเภสัชกรรม โดยตั้งแต่เดือนมกราคม - กรกฎาคม 2565 กระทรวงสาธารณสุขได้สนับสนุนยาให้แก่โรงพยาบาลรัฐและเอกชนทั่วประเทศ แบ่งเป็น ยาฟาวิพิราเวียร์ จํานวน 265,500,000 เม็ด ยาโมลนูพิราเวียร์ จํานวน 12,000,000 เม็ด และยาเรมเดซิเวียร์ จํานวน 375,210 ขวด ซึ่งยาแต่ละรายการมีข้อบ่งชี้ในการใช้แตกต่างกัน ทั้งนี้ ผู้ติดเชื้อโควิด-19 ไม่จําเป็นต้องได้รับยาต้านไวรัสทุกรายแม้จะเป็นกลุ่ม 608 ก็ตาม โดยการจ่ายยาต้านไวรัส ขึ้นอยู่กับดุลยพินิจของแพทย์ที่จะพิจารณาจ่ายยาตามอาการ
ข้อมูลล่าสุด ณ วันที่ 3 สิงหาคม 2565 มีรายงานยาคงคลังในพื้นที่ ได้แก่ ยาฟาวิพิราเวียร์และโมลนูพิราเวียร์ รวม 11.2 ล้านเม็ด และยังมีสํารองที่ส่วนกลางอีกจํานวนหนึ่ง ปัจจุบันอัตราการใช้ยาเพียงพอต่อการใช้มากกว่า 14 วัน นอกจากนี้ ส่วนกลางยังมีการสํารองยาฟาวิพิราเวียร์และโมลนูพิราเวียร์กว่า 2 ล้านเม็ด และอยู่ระหว่างจัดซื้อเพิ่มเติม คือ ฟาวิพิราเวียร์ 10 ล้านเม็ด โมลนูพิราเวียร์ 20 ล้านเม็ด และเรมเดซิเวียร์ 8 หมื่นขวด
รายงานสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ (รักษาตัวใน รพ.) จํานวน 2,250 ราย จําแนกเป็นผู้ป่วยในประเทศ 2,249 ราย ผู้ป่วยมาจากต่างประเทศ 1 ราย ผู้เสียชีวิตเพิ่มขึ้น 35 ราย ผู้ที่กําลังรักษาตัว 21,526 ราย และมียอดผู้ที่หายป่วยกลับบ้านแล้ว 1,939 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,382,174 ราย จํานวนผู้ที่หายป่วยสะสมจํานวน 2,383,993 ราย จํานวนผู้ป่วยปอดอักเสบรักษาตัวอยู่ในโรงพยาบาล 952 ราย ขณะที่รายงานภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 5 ส.ค. 65 รวม 141,814,894 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 57,157,386 โดส ผู้ได้รับวัคซีนเข็มที่ 2 สะสม 53,535,476 โดส และผู้ได้รับวัคซีนเข็มที่ 3 ขึ้นไปสะสม 31,122,032 โดส